Die skildery op ons voorblad: Lienkie Lombard se olieverfskildery. 'Saam op pad na die Lig'. Lienkie is veral bekend vir haar skilderye van kleuters. (www.lienkielombardgallery.co.za)
Waterkloof kalender 2016
Gemeentebrief week 20 (20 Mei 2016)
• het ’n uithouvermoë met ander, verdra hulle geduldig;
• is nie jaloers op ander se sukses nie;
• spog nie openlik of bedektelik nie;
• dink nie sy/hy is beter as ander nie;
• ignoreer nie goeie sedes nie;
• stel nie eiebelang eerste nie;
• het nie lang tone wat maklik raakgetrap word nie;
• laat nie toe dat skuld skeiding bring tussen haar/hom en ander nie;
• het nie die giftige vreugde wat bly is oor die sonde van ander omdat dit haarself/homself in ’n beter lig stel nie;
• is vol goeie vreugde – oor dit wat tot ander se voordeel strek;
• het ’n onvernietigbare vertroue: sy/hy glo en hoop graag die goeie van ander;
• beskerm ander se naam.”
- Parafrase van 1 Korintiërs 13: 4 – 7 deur Willem Nicol in sy Gegryp deur Christus
SONDAG 22 MEI 2016 PINKSTERTYD
09:00 Erediens olv ds André met Laerskool Kruinsig koor
Tee: Baie dankie aan Maryke Meter, Friedel van Zyl en Yvonne Meter
Blomme: Baie dankie aan Ilse Battheu
18:00 Jeugdiens olv ds Rykie. Tienergroepe net hierna.
Ons beskik nou oor SnapScan. U kan die toepassing op u selfoon aflaai en dan gedurende die erediens u offergawes of maandelikse bydraes met SnapScan aan die gemeente oordra. U kan ook allerlei ander betalings (bv winkels en markte) so kontantloos en veiliger doen. Vir meer inligting kliek hier. VERGADERING
• Kermisbeplanning vir almal wat wil help reël op Donderdag 26 Mei om 18:30.
As deel van ons kermis, begin ons hierdie week met vleisbestellings. Die vleis is prima-gehalte al die pad van Standerton af. Ons neem bestellings vir: - bees- en wildswors @ R80 per kilogram - beesfillet @ R165 per kilogram - lamspakke teen R90 per kilogram: 4kg @ R360 en 8kg @ R720. 'n Lamspak sluit in heel boudvleis, heel rib, opgesnyde tjops en blad. Vir ‘n bestelbriefie kliek hier. Bestellings kan ook by Estelle in die kerkkantoor geplaas word. Bestellings sluit 15 Junie, vir aflewering by die kerk op 23 Junie. LIEF EN LEED
Ongesteld: Egon Fürstenburg (voetoperasie) en Essie Laubscher (heupoperasie).
Ons betuig medelye aan:
- Emmie Fourie met die afsterwe van haar broer, Faan Ferreira, op 10 Mei
- Danie en Jenny de Villiers en Pieter en Christa de Villiers met die afsterwe van Danie en Pieter se broer, Dawie de Villiers op 16 Mei 2016.
Baie dankie vir elke persoon wat gehelp het om die Pinksterbyeenkomste ‘n heerlike ervaring te maak. Baie dankie aan Ilse Engelbrecht, Sue Prinsloo (én wederhelftes!), Anitra Schultz en Louise Alfirs wat gesorg het vir heerlike etes na elke byeenkoms. Waardering vir ds André se reeks dienste by Huis Piek!
Geen Bybelstudie op Woensdag 25 Mei nie agv die “seetoer”. Op Woensdag 1 Junie om 09:00 is daar wel: “Nou is daar perde… (Open 6)”.
Indien u ds André by u huis óf by sy huis óf by die kantoor wil ontmoet, skakel kerkkantoor (012 460 3913) of 072 317 0408. SEETOER
Ons gaan op 23 – 26 Mei vir Nellie Mabasu en Jabu Mtau die see wys. Ds André sal hulle vergesel. Lidmate het reeds ‘n woonstel naby Port Shepstone beskikbaar gestel en alle het reeds sakgeld gegee. Baie dankie! Indien u met enige iets wil help, laat weet asb die kerkkantoor by 012 460 3913.